NELJANDA KOOSSEISU

OTSUS

Haapsalu,			26. august 2005 nr 211

Vara võõrandamine otsustuskorras
(Peetri, Liivaküla küla, Ridala vald)

Haapsalu linna munitsipaalomandis on kinnistu aadressiga Peetri, Liivaküla küla, Ridala vald Läänemaa. Maa kasutamise sihtotstarve on maatulundusmaa. Kuna linn oma põhitegevuseks põllumaad teise omavalitsuse territooriumil ei vaja, on otstarbekas kinnistu müüa.
Arvestades Jüri Koppe avaldust 01.08.2005 ning juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korra” p 15.4, kohaliku omavalitsuse korralduse seaduse § 6 lg 3 p 1, § 22 lg 1 p 37, § 23 § 34 lg 3, Haapsalu põhimääruse § 12 lg 1 p 43, § 54 lg 3, § 55 lg 1 p 1, lg 2, § 62 ja haldusmenetluse seadusest, Haapsalu Linnavolikogu otsustab:

1.	Müüa otsustuskorras Haapsalu Linnale kuuluv kinnistu Jüri Koppe`le järgmistel tingimustel:
-	kinnistu registriosa number 10299;
-	katastriüksuse aadress Peetri, Liivaküla küla, Ridala vald, Läänemaa;
-	katastriüksuse number 67401:007:0008;
-	katastriüksuse pindala 7,68 ha;
-	maasihtotstarve maatulundusmaa;
-	müüa hinnaga 38 400 (kolmkümmend kaheksa tuhat nelisada) Eesti krooni.

2.	Kinnistu ostuhind Eesti kroonides tuleb punktis 1 nimetatud Ostjal tasuda ja kanda hiljemalt kinnistu ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 AS SEB Eesti Ühispangas või notari deposiitkontole või esitada panga kinnitus ostuhinna tasumise kohta 3 pangapäeva jooksul peale ostu-müügilepingu sõlmimist. Kinnistu notariaalne ostu-müügileping tuleb Ostjal sõlmida 30 päeva jooksul otsuse Ostjale teatavakstegemisest, s.t 30 päeva jooksul otsuse kättesaamise päevale järgnevast päevast arvates. Nimetatud tähtaja jooksul kinnistu ostu-müügilepingu mittesõlmimisel otsuses nimetatud Ostja poolt kuulub otsus volikogu poolt kehtetuks tunnistamisele vastava otsuse tegemise teel.

3.	Notaritasu kinnistu ostu-müügilepingu vormistamise eest maksab kinnistu Ostja.

4.	Kinnistu Peetri, Liivaküla küla, Ridala vald, Läänemaa müügi korraldajaks määrata Haapsalu Linnavalitsus ja volitada linna nimel ostu-müügilepingutele alla kirjutama linnapea Teet Kallasvee.

5.	Linnavolikogu kantseleil teha otsus teatavaks Jüri Koppe`le otsuse koopia väljastamisega posti teel tähtkirjaga.

6.	Otsus jõustub Ostjale otsuse teatavakstegemisest.

7.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andres Ammas
Volikogu esimees